Document ID: 32000L0045

Komisijas Direktīva 2000/45/EK
(2000. gada 6. jūlijs),
ar ko nosaka Kopienas analīžu metodes A vitamīna, E vitamīna un triptofāna noteikšanai barībā
(dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1970. gada 20. jūlija Direktīvu 70/373/EEK par paraugu ņemšanas un analīžu Kopienas metožu ieviešanu barības oficiālajai kontrolei [1], kurā jaunākie grozījumi veikti ar Austrijas, Somijas un Zviedrijas Pievienošanās aktu [2], un jo īpaši tā 2. pantu,
tā kā:
(1) Direktīva70/373/EEK paredz, ka, lai pārbaudītu, vai barība atbilst prasībām, kas izriet no normatīviem un administratīviem aktiem, kuri regulē tās kvalitāti un sastāvu, tās oficiālās kontroles jāveic, izmantojot Kopienas paraugu ņemšanas un analīžu metodes.
(2) Padomes 1970. gada 23. novembra Direktīva 70/524/EEK par barības piedevām [3], kurā jaunākie grozījumi veikti ar Komisijas 1999. gada 17. novembra Regulu (EK) Nr. 2439/1999 [4] paredz, ka A vitamīna un E vitamīna saturs ir jānorāda uz premiksu un barības etiķetēm, kam pievienotas šīs vielas.
(3) Padomes 1979. gada 2. aprīļa Direktīva 79/373/EEK par barības maisījumu tirdzniecību [5], kurā jaunākie grozījumi veikti ar Komisijas Direktīvu 2000/16/EK [6], un Padomes 1993. gada 13. septembra Direktīva 94/74/EEK par īpašām uztura vajadzībām domātas barības tirdzniecību [7], kurā jaunākie grozījumi veikti ar Direktīvu 96/25/EK [8], paredz, ka uz barības etiķetēm ir jānorāda aminoskābes.
(4) Jānosaka Kopienas metodes šo vielu noteikšanai.
(5) Šajā direktīvā paredzētie pasākumi saskan ar Barības pastāvīgās komitejas atzinumu,
IR PIEŅĒMUSI ŠO DIREKTĪVU:
1. pants
Dalībvalstis nodrošina, ka analīzes nolūkā oficiāli kontrolēt A vitamīna, E vitamīna un triptofāna saturu barībā un premiksos veic ar metodēm, kas izklāstītas šīs direktīvas pielikumā.
2. pants
Dalībvalstīs, vēlākais, līdz 2000. gada 31. augustam stājas spēkā normatīvi un administratīvi akti, kas vajadzīgi, lai izpildītu šīs direktīvas prasības. Par to tās tūlīt informē Komisiju.
Dalībvalstis piemēro šos noteikumus no 2000. gada 1. septembra.
Kad dalībvalstis pieņem šos tiesību aktus, tajos ietver atsauci uz šo direktīvu vai arī šādu atsauci pievieno šo tiesību aktu oficiālai publikācijai. Dalībvalstis nosaka šādas atsauces pievienošanas kārtību.
3. pants
Šī direktīva stājas spēkā divdesmitajā dienā pēc tās publicēšanas Eiropas Kopienu Oficiālajā Vēstnesī.
4. pants
Šī direktīva ir adresēta dalībvalstīm.
Briselē, 2000. gada 6. jūlijā

Labels: 0
16
6